ขอปรึกษาหน่อยค่ะคุณ พอดีรู้สึกบริเวณท้องน้อยข้างซ้ายและขวาสลับกัน และปวดบริเวณสะดือเวลากดลงที่บริเวณสะดือหรือรอบๆเหมือนเส้นเลือดมันเต้น และท้องเหมือนจะบวม บางครั้งรู้สึกเหมือนจะอาเจียนแต่ไม่อาเจียน และเป็นริดสีดวงด้วยมันเกี่ยวกันไหมคะ รบกวนคุณด้วยนะคะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะแต่หากปวดสัมพันธ์ อาการท้องอืด หรือการขับถ่าย น่าจะเป็นการปวดจากลำไส้บีบตัวนะคะจากที่ เล่ามา ยังไม่สามารถระบุสาเหตุที่ชัดเจนได้นะคะ ส่วนการเป็นริดสีดวงจะสัมพันธ์กับอาการท้องผูก หรือการเบ่งอุจจาระนานๆนะคะ ซึ่งอาจจะไม่เกี่ยวกับอาการปวดท้องที่เกิดขึ้นนะคะแนะนำ ไปพบแพทย์เพื่อตรวจดูอาการอีกทีนะคะ